
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ņemot vērā, ka noteikumu projekts paredz svītrot obligāto prasību par nepieciešamību saņemt cita finansētāja atteikumu, lai saņemtu Altum aizdevumu, uzturam iebildumu, lūdzot noteikumus papildināt ar alternatīvu risinājumu, kā Altum pārliecināsies, ka citi finansētāji attiecīgajam atbalsta saņēmējam kredītu nesniedz. Ar attiecīgu skaidrojumu lūdzam papildināt arī anotāciju. Pēc analoģijas skatīt arī noteikumu projektā iekļauto 19.28. punktu.
Atkārtoti norādām, ka Eiropas Komisijas lēmums SA.100013 (2022/N) – Latvia Funding and remit of Altum until 2029 skaidri nosaka, ka Altum atbalstu drīkst sniegt tikai tirgus nepilnību apstākļos, proti, šajā gadījumā tikai tad, ja citi finansētāji tirgū tos nesniedz. Programmas ietvaros ir jāpārliecinās, ka Altum sniedzot aizdevumu nekonkurē ar citiem finansētājiem, kropļojot tirgu. Ekonomikas ministrija skaidrojums anotācijā, "ka ANM DME programmā mazāk kā 10% projektus finansē citi finansētāji. [..] Turklāt ANM DME programmas finansējums ļauj izsniegt aizdevumus ar 3.9% likmi, savukārt kredītiestāžu aizdevumu izmaksās tikai resursu izmaksas (EURIBOR) vien ir ap 4%." var liecināt, ka Altum sniedzot aizdevumu ar zemāku % likmi nekā kredītiestāde, kropļo tirgu un tieši tāpēc programmā mazāk kā 10% projektus finansē citi finansētāji.
Piedāvātā redakcija
-
	Ilze Kreicberga (FM)

	2.
	Anotācija (ex-ante)
Pielikumi
	Priekšlikums
Lūdzam precizēt anotācijas pielikumu "Aizdevumu programmas būvdarbiem daudzdzīvokļu dzīvojamās mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai rādītāju novērtējums" tā kvalitātes uzlabošanai:
1) aicinām dzēst vārdu  "līdz" pozīcijās Nr.1.1.2., 1.1.3., jo saskaņā ar Ministru Kabineta (turpmāk – MK) noteikumu punktiem Nr. 5.2.,  un 5.3., ir noteiktas precīzas summas un, lai nodrošinātu vienotu formulējumu ar MK noteikumiem;
2) lūdzam izvērtēt un precizēt norādīto atmaksas beigu terminu 2048.gadu vai arī papildināt ar skaidrojumu zemsvītras atsaucē, jo saskaņa ar MK noteikumu 12.punktu "Aizdevuma maksimālais termiņš ir 20 gadi" un arī saskaņā ar iepriekšējā 22.11.2023. programmas rādītāju novērtējumā ietverto informāciju par aizdevuma atmaksas perioda beigu termiņu ir norādīts 31.12.2045 (lēmumi pieņemti līdz 31.12.2025.);
3) lūdzam precizēt anotācijā informāciju par projektu skaitu un salāgot šo informāciju ar programmas rādītāju novērtējumā ietverto projektu skaitu 262;
4) lūdzam 2.sadaļā precizēt izsniegto aizdevumu summu uz 42 500 000 EUR (šobrīd norādīta 30 milj. EUR) un papildināt ar skaidrojumu zemsvītras atsaucē;
5) lūdzam programmas rādītāju novērtējuma 3.1.1.apakšpunktā par kredītriska zaudējumiem papildināt ar informāciju no kāda risku darījuma kopējā apjoma summa ir aprēķināta un kāds ir atbilstošais riska procents;
6) lūdzam 3.1.2.1. un 3.1.2.2.apakšpunktos papildināt iekavās ar informāciju no kāda risku darījuma kopējā apjoma summa ir aprēķināta;
7) lūdzam pārliecināties vai 5.sadaļā norādītā informācija ir korekta un atbilstoši to precizēt, jo piemēram šī novērtējuma 4.1.1. apakšadaļā ietvertā sagaidāmo zaudējumu kompensācijas summa ir norādīta 699 192 EUR.
Piedāvātā redakcija
-
	Aija Paleja (FM)

	3.
	Noteikumu konsolidētā versija
4. Lēmumu par aizdevuma piešķiršanu var pieņemt līdz Komisijas 2023. gada 13. decembra Regulas (ES) Nr.  2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) 8. pantā noteiktajam termiņam.
	Priekšlikums
Lai noteikumu projektā nodrošinātu korektu lēmuma par aizdevuma piešķiršanu termiņu, lūdzam precizēt noteikumu projekta 4. punktu, iekļaujot atsauci uz Komisijas regulas Nr. 2023/2831 8. pantu, kā arī saglabājot iepriekšējā noteikumu projekta redakcijā iekļauto atsauci uz Komisijas regulas Nr. 2023/2831 7. panta 3. punktu. 
 
Piedāvātā redakcija
-
	Anželika Mūrniece (FM)



